लोगों के बीच बढ़ रही हिंसात्मक घटनाओं और विलुप्त हो रही मानवतावादी सोच और अपरोपकार की भावना से एक बात समझ में आती है कि भौतिकवाद की अंधी भाग-दौड़ ने हमें मनुष्य से जानवर बना दिया है. जानवर के अंदर फिर भी दया ममता जीवित है, परंतु मनुष्य बाहर से मनुष्य जैसा होते हुए भी अंदर से वह स्वयं पत्थर और मिट्टी का बनकर रह गया है. जिस प्रकार वह मूर्तियों पर सोने-चांदी के गहने चढ़ाकर खुश होता है, उसी प्रकार वह स्वयं को पैसों की ढेरी पर स्थापित करके खुश है. परोपकार और नेकी जैसे कर्म उसके जीवन दर्शन से गायब हो चुके हैं. आधुनिक शिक्षा और डॉलरवादी सोच से हमारी नई पीढ़ी को यह बात अच्छी तरह से समझ में आ गयी है कि परोपकार और नकी से कोई पुण्य प्राप्त नहीं होता. पुण्य केवल निर्जीव भगवानों के ऊपर धन चढ़ाकर और पण्डे-पुजारियों को दक्षिणा देकर ही प्राप्त होता है.